கொத்தமல்லி சம்பா

கொத்தமல்லி சம்பா (Kothamalli Samba) என்று அழைக்கப்படும் இந்த நெல் வகை, இந்திய மாநிலமான தமிழ்நாட்டின் பாரம்பரிய நெல் வகையாகும். இதன் அரிசி கொத்தமல்லியின் லேசான மணம் இருப்பதால் இது கொத்தமல்லி அரிசி என்றும் அழைக்கப்படுகிறது. மேலும் இதன் தானிய வடிவம் கொத்தமல்லி விதைகளை போல உருண்டை வடிவில் இருப்பதாலும், இதற்கு கொத்தமல்லி சம்பா என்றும் அழைக்கப்படுகிறது.கொத்தமல்லி சம்பா அரிசி - Ulamart.com

காலம் 
நடுத்தர கால அளவில் அறுவடைக்கு தயாராகும் இந்த நெல் வகை, 135 நாட்களில் முதிர்வடைவதாக கூறப்படுகிறது. வறட்சி காலங்களில் தாங்கி வளரக்கூடிய நெற்பயிராக உள்ள இது, தமிழ்நாட்டின் சம்பா பருவம் உகந்தது. சராசரி உயரம் 108 செ.மீ மற்றும் அதிகபட்ச உயரம் 117 செ.மீ வளரும் தன்மையுடைதான இதன் நெற்பயிரின் தண்டுகள் சாயும் இயல்பு கொண்டதாகும். 

சாகுபடி
இது வறட்சியை தாங்கி வளரும் இரகம் என்பதால், வாரம் ஒரு முறை நீர்ப்பாசனம் செய்தலே போதும் என கருதப்படுகிறது. தண்ணீர் பற்றாக்குறையாக இருந்தாலும் வெற்றி கரமாக அறுவடை செயது விடக்கூடிய இந்நெல் இரகத்தின்  கூளத்தின் மகசூல் அதிகம் இருக்கும் என கூறப்படுகிறது.'கொத்தமல்லி சம்பா' சாகுபடி - தினமலர் / விவசாய மலர் - ஏப் 11, 2018

மகசூல்
ஒரு கதிர் தலைக்கு சுமார் 132 தானியங்கள் வைக்கக்கூடிய இந்த நெல் வகையின் தானியம், வைக்கோல் நிறத்திலும், அரிசி மந்தமான வெள்ளை (கொத்தமல்லி சம்பா சிவப்பு- Uzhavan Unavu - Organic Traditional Kothamalli Samba (Common name as Red Rice)) நிறத்திலும் உள்ள நடுத்தர மற்றும் தடித்த அரிசியாகும். 1000 தானியங்களின் எடை 32.0 கிராம் உள்ள இதன் மகசூல், ஒரு ஏக்கருக்கு சராசரியாக 1,000 கிலோ  கூலமும், 1,900 கிலோ கூளமும்  உற்பத்தித் திறன் கொண்டதாக பதிவு செய்யப்பட்டுள்ளது.

 பயன்கள் 
இரசாயன உரங்கள் அவசியமற்ற பாரம்பரிய இரகமான இது,  நெல்லை அரிசியாக மாற்றி, விற்பனை செய்யும் போது, கூடுதல் வருவாய் கிடைக்கும். இந்த அரிசி, உடல் பருமனை குறைக்கும், சத்து குறைபாட்டினை போக்கும் மற்றும் செரிமானத்தை அதிகமாக துாண்டும் என கூறப்படுகிறது. மேலும் காயங்களை சரி படுத்தும் தன்மை உடைய இதன்  அரிசியை, மதிய (சோறு) உணவாகவும்  மற்றும் இட்லி, தோசை, இடியாப்பம், பிட்டு, முறுக்கு ஆகிய பலகாரங்களை தயாரிக்கவும் பயன்படுகிறது.

 மேலும் காண்க 
 மைசூர் மல்லி
 தூயமல்லி
 மல்லிகை அரிசி

 சான்றுகள் 

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்